Palvelualojen työnantajat Palta

Palvelualojen työnantajat PALTA ry (Palta, https://yhdistysrekisteri.prh.fi/basicinformation?businessId=0773798-8&timeZone;=Europe/Helsinki#fromAdvancedSearch) on palvelualoja edustava elinkeino- ja työmarkkinajärjestö. Palta on Elinkeinoelämän keskusliitto EK:n toiseksi suurin jäsenliitto, ja sen toimisto sijaitsee Helsingissä Eteläranta 10:ssä. == Historia == Palta aloitti toimintansa 1.1.2011, kun Erityispalvelujen Työnantajaliitto, Liikenne- ja Erityisalojen Työnantajat, Palvelualojen Toimialaliitto sekä Tieto- ja tekniikka-alojen työnantajaliitto TIKLI yhdistyivät. Samalla Paltasta tuli Elinkeinoelämän Keskusliitto EK:n toiseksi suurin jäsenliitto. Paltan hallituksen ensimmäiseksi puheenjohtajaksi valittiin DNA Oy:n silloinen toimitusjohtaja Riitta Tiuraniemi ja varapuheenjohtajiksi VR:n silloinen toimitusjohtaja Mikael Aro sekä Faba Osk:n toimitusjohtaja Antti Latva-Rasku. Järjestön ensimmäisenä toimitusjohtajana aloitti 1.3.2011 tekniikan lisensiaatti, eMBA Riitta Varpe. Vuoden 2025 alusta Palta ja Yhteinen Toimialaliitto ry yhdistivät toimintansa. Yhdistymisen myötä Paltan jäsenmäärä kasvoi n. 2600 yritykseen / yhteisöön. == Toiminta == Paltan tehtävänä on edistää palveluyritysten kilpailukykyä ja kasvua vahvistamalla alan toimintaedellytyksiä sekä toimimalla palvelujen aktiivisena puolestapuhujana. Järjestö neuvottelee yli puolet Suomen kaikista työehtosopimuksista (noin 150 kappaletta) yhteensä yli 40 palkansaajajärjestön kanssa. Paltan vuodesta 2024 alkaen vahvistetun strategian mukaisena visiona on "Palvelut kirittävät kestävään kasvuun" ja se koostuu kolmesta fokusalueesta, jotka ovat: * Työelämän kestävä uudistaminen * Kilpailukykyiset palvelut kasvun ajurina * Osaavan työvoiman saatavuuden parantaminen Paltan hallituksen puheenjohtaja on Finnair Oyj:n toimitusjohtaja Turkka Kuusisto. Toimitusjohtajana on 1.3.2018 alkaen toiminut varatuomari Tuomas Aarto. == Jäsenistö == Paltalla on noin 2 600 jäsenyritystä tai -yhteisöä, jotka toimivat logistiikan, informaation ja viestinnän, huollon ja kunnossapidon, yritys- ja asiantuntijapalvelujen, hallinnon ja tukipalvelujen, viihteen ja virkistyksen sekä apteekkien toimialoilla. Palta vastaa myös finanssialan työmarkkinatoiminnasta. Yhteensä Paltan jäsenet työllistävät noin 190 000 työntekijää Suomessa. Paltan suurimpia jäseniä ovat muun muassa Adecco Finland, Are, Azets Insight, Caverion Suomi, Elisa, Eltel Networks, Enersense, Finnair, Posti, Securitas, SOL Henkilöstöpalvelut, Swissport Finland, Telia Finland, Yleisradio, Voimatel ja VR, mutta sen jäseninä on myös suuri joukko pienempiä yrityksiä eri toimialoilta. == Puheenjohtajat ja toimitusjohtajat == === Puheenjohtajat === * Riitta Tiuraniemi, toimitusjohtaja, DNA Oy (1.1.2011–31.12.2012) * Tuomo Rönkkö, hallituksen puheenjohtaja, Maintpartner Oy (1.1.2013–31.12.2014) *Veli-Matti Mattila, toimitusjohtaja, Elisa Oyj (1.1.2015–31.12.2016) *Pekka Vauramo, toimitusjohtaja, Finnair Oyj (1.1.2017–31.8.2018) *Heikki Malinen, toimitusjohtaja, Posti Group Oyj (va. puheenjohtaja 1.9.2018–31.12.2018) * Antti Vasara, toimitusjohtaja, Teknologian Tutkimuskeskus VTT Oy (1.1.2019–31.12.2020) *Merja Ylä-Anttila, toimitusjohtaja, Yleisradio Oy (1.1.2021–31.12.2022) *Heli Partanen, toimitusjohtaja, Telia Finland Oyj (1.1.2023–31.12.2024) *Turkka Kuusisto, toimitusjohtaja, Finnair Oyj (1.1.2025–) === Toimitusjohtajat === * tekniikan lisensiaatti, eMBA Riitta Varpe (1.3.2011–28.2.2018) * oikeustieteen kandidaatti, varatuomari Tuomas Aarto (1.3.2018–) == Lähteet == == Aiheesta muualla == * Palvelualojen työnantajat Paltan kotisivut Luokka:Suomalaiset työnantajajärjestöt